Og halvparten er over 65.

NRKs nyhetsflaggskip på TV, Dagsrevyen, når i liten grad ut til ungdommen. 90 prosent av publikummet er over 40 år.

Les: – Dette får konsekvenser for både publikum og ansatte

Seertall Dagbladet har fått tilgang til fra NRKs analyseavdeling viser at Dagsrevyen i snitt hadde 647.000 seere i perioden etter lanseringen av «Nye Dagsrevyen» i juni i fjor og fram til slutten av september. Tallene viser at 49 prosent av seerne er over 65 år. Kun 9,5 prosent, rundt 61.000 personer, er under 40 år.

Les: Frp-topp: - NRK bør dele lisens med TV 2

På Marienlyst blir kristetallene mottatt med bekymring. NRKs nyhetssjef Stein Bjøntegård kommenterer de på følgende måte:

– Det er ikke en utvikling jeg liker, men er man realistisk, vet man hvordan sine egne barn har det. Vi kan være så relevante vi vil, men de styrer tilbudet etter sin egen tid. Hadde vi derimot bare hatt tv og radio å lene oss på, hadde jeg vært veldig bekymret, sier Bjøntegård og sikter til NRKs store satsing på digitalt innhold.

Ikke enig i at tallet er skremmende



- Dette er skremmende tall isolert sett. Hvis tallene stemmer så vitner det om at NRK går glipp av en veldig viktig seergruppe, sier Kampanje-redaktør og medieekspert Knut-Kristian Hauger til Dagbladet.

Bjøntegård deler ikke denne oppfatningen og viser til at gjennomsnittsalderen for Dagsrevyen-seere alltid har vært høy.



Les: Foreslår å kreve NRK-lisens fra alle husstander